Mshambuliaji hatari raia wa Congo DR David Molinga Molinga ‘Ndama’, amewasili nchini usiku wa kuamkia leo tayari kujiunga na Klabu ya Yanga. Molinga anatarajiwa kusaini mkataba wa miaka miwili leo na baada ya hapo kwenda moja kwa moja kambini mkoani Morogoro kujiunga na wenzake. Mshambuliaji huyo ‘Mwili Jumba’ pia ameshawahi kucheza katika vilabu Kadhaa vya Ligi Kuu nchini Jamhuri ya Kidemokrasi ya Kongo kama FC Lupopo na Reinassance de Congo. Amewahi pia kucheza katika nchini za Gabon, Angola ambapo alicheza katika timu mbili za Clube de Agosto na Libolo Clube.